Elevii clujeni, invitaţi în weekend la şcoală pentru a face mişcare. Continuă programul „Fugi în curtea școlii”.
Programul „Fugi în curtea școlii” a revenit în Cluj-Napoca. Săptămâna aceasta copiii sunt invitaţi în curțile Școlii gimnaziale ,,Constantin Brâncuși" și Liceului de Informatică ,,Tiberiu Popoviciu" pentru a participa la activități sportive.
Continuă programul „Fugi în curtea școlii”/Foto: Municipiul Cluj-Napoca - Facebook
Săptămâna aceasta copiii sunt invitați în curțile Școlii gimnaziale ,,Constantin Brâncuși" și Liceului de Informatică ,,Tiberiu Popoviciu" pentru a participa la activități dinamice și provocatoare, precum atletism, baschet, handbal, fotbal, tenis, volei. De asemenea, sunt invitaţi şi la activităţi cu jocuri din copilărie, precum rațele și vânătorii, leapșa sau șotron.
„Mai mult, în cadrul evenimentului Zilele Clujului, copiii se vor putea distra prin mișcare în cele două baze sportive (Baza Sportivă Gheorgheni, Baza Sportivă la Terenuri), dar și la Școala Gimnazială <>”, transmite Primăria Cluj-Napoca.
CITEŞTE ŞI
Mai puțin de o săptămână până la Zilele Clujului. Show cu drone și videomapping în Piața Unirii.
Calendarul desfășurării programului de sport pentru elevi
Evenimentul realizat cu sprijinul Primăriei municipiului Cluj-Napoca va avea următorul program:
Programul campaniei „Fugi în curtea școlii”, weekendul 25 – 26 mai:
Sâmbătă, 25 iunie
- Școala Gimnazială ,,Constantin Brâncuși", 10:00-13:00
Duminică, 26 iunie
- Liceul de Informatică ,,Tiberiu Popoviciu", 10:00-13:00.
Programul campaniei „Fugi în curtea școlii”, weekendul 1– 2 iunie, în cadrul Zilelor Clujului:
Sâmbătă, 1 iunie
- Baza Sportivă Gheorgheni, 12:00-15:00
- Baza Sportivă la Terenuri, 12:00-15:00
Duminică, 2 iunie
- Baza Sportivă Gheorgheni, 12:00-15:00
- Baza Sportivă la Terenuri, 12:00-15:00
Programul campaniei „Fugi în curtea școlii”, weekendul 15 - 16 iunie:
Sâmbătă, 15 iunie
- Școala Gimnazială ,,Ion Agârbiceanu", 10:00-13:00
Duminică, 16 iunie
- Școala Gimnazială ,,Traian Dârjan", 10:00-13:00
Citiți monitorulcj.ro și pe Google News
CITEȘTE ȘI: